Ζητήματα από την δικαστική ρύθμιση των οφειλών υπερχρεωμένων φυσικών προσώπων σύμφωνα με το νόμο 3869/2010
Creators: name: Θεοδουλίδου, Ελπίδα Δημητρίου
Publisher: name: Aristotle University of Thessaloniki
Year: 2015
Subjects: Υπερχρεωμένα νοικοκυριά
3869/2010
Υπερχρέωση
over-indebtedness
debt
over-indebted individuals

description: Η παρούσα διπλωματική εργασία, η οποία εκπονήθηκε στα πλαίσια του προγράμματος μεταπτυχιακών σπουδών του κλάδου Εμπορικού και Οικονομικού Δικαίου της Νομικής Σχολής Α.Π.Θ., πραγματεύεται τη διαδικασία ρύθμισης των οφειλών των υπερχρεωμένων φυσικών προσώπων και απαλλαγής τους από αυτά, η οποία εισήχθη για πρώτη φορά στο ελληνικό δικαιϊκό σύστημα με το Νόμο 3869/2010, με σκοπό να δοθεί στους υπερχρεωμένους πολίτες η δυνατότητα απεγκλωβισμού τους από το οικονομικό αδιέξοδο της υπερχρέωσης. Η δομή της εργασίας ακολουθεί κατ' αρχήν την χρονική εξέλιξη της διαδικασίας την οποία εισάγει ο Νόμος 3869/2010, εξετάζοντας παράλληλα τα όποια αμφισβητούμενα ή χρήζοντα περαιτέρω ανάπτυξης ζητήματα ανακύπτουν σε κάθε στάδιο της διαδικασίας. Στο πρώτο μέρος, εν είδει εισαγωγικών παρατηρήσεων, επιχειρείται μια πρώτη γενικότερη προσέγγιση του Νόμου 3869/2010. Στο δεύτερο μέρος επιχειρείται μια σύντομη αλλά κατά το δυνατόν πλήρης επισκόπηση της “πολυεπίπεδης” διαδικασίας που προηγείται της δικαστικής ρύθμισης, ενώ παράλληλα επισημαίνονται οι πολλές και σημαντικές τροποποιήσεις οι οποίες επήλθαν στο Νόμο 3869/2010 από τους Νόμους 3996/2011 και 4161/2013. Το τρίτο μέρος της παρούσης διπλωματικής εργασίας πραγματεύεται το πλήθος των ζητημάτων που προκύπτουν από την διαδικασία ρύθμισης των οφειλών των υπερχρεωμένων φυσικών προσώπων από τον αρμόδιο Δικαστή. Στο πρώτο κεφάλαιο, αναλύονται οι προϋποθέσεις τις οποίες εξετάζει ο Δικαστής, προκειμένου να κριθεί παραδεκτή και νόμω βάσιμη η αίτηση, όπως η έλλειψη εμπορικής ιδιότητας του αιτούντος και η πραγματική αδυναμία του να αποπληρώσει τις ληξιπρόθεσμες οφειλές του. Στο δεύτερο κεφάλαιο αναπτύσσεται το περιεχόμενο το οποίο μπορεί να έχει η δικαστική ρύθμιση, και συγκεκριμένα οι τρόποι με τους οποίους επιλέγει το Δικαστήριο να ρυθμίσει τις οφειλές του αιτούντος έναντι των πιστωτών του. Στο τρίτο κεφάλαιο εξετάζεται η “τύχη” που μπορεί να έχει η δικαστική απόφαση μετά την έκδοσή της, η οποία ενδέχεται να μεταρρυθμιστεί, να ανακληθεί και να προσβληθεί με ένδικα μέσα. Αναλύονται, επίσης, οι προϋποθέσεις της απαλλαγής ή της έκπτωσης του οφειλέτη αλλά και οι συνέπειες αυτών, που επέρχονται ως αποτέλεσμα της τήρησης ή μη της δικαστικής απόφασης αντίστοιχα. Τέλος, το τέταρτο κεφάλαιο πραγματεύεται τον τρόπο με τον οποίο επηρεάζονται τρίτα πρόσωπα από την ένταξη του οφειλέτη στη ρύθμιση, και συγκεκριμένα οι εγγυητές και οι συνοφειλέτες του, αλλά και τις συνέπειες που επιφέρει ο θάνατος του οφειλέτη κατά τη διάρκεια της ρύθμισης.
description: The present paper, which was written as part of the Postgraduate Studies of the Department of Economic and Commercial Law of the Faculty of Law of the Aristotle University of Thessaloniki, is discussing the process of settlement of the debts of the over-indebted individuals and the debt forgiveness , which was legislated for the first time in Greek Legal System by Law 3869/2010, in order to give the over-indebted individuals the chance to be relieved from the financial dead end of over-indebtedness. The structure of the paper follows the progress of the process which is described by Law 3869/2010, considering at the same time any questionable issues or issues which request further analysis during the process. In the first part, as an introduction, a general approach of the Law 3868/2010 is attempted. In the second part, a short but complete as possible overview of the multi-level process which comes before the judicial setting is presented, and at the same time it is pointed that the Law 3869/2010 was extensively amended by Laws 3996/2011 and 4161/2013.The third part of this paper deals with the many issues arising from the debt adjustment process of over-indebted individuals by the judge. The first chapter analyzes the requirements which are considered by the Judge, in order for the individual's application to be declared admissible and well founded in law, such as the lack of commercial status of the applicant and the actual inability to repay overdue debts. The second chapter describes the contents which may have legal provisions, in particular the ways in which the Court chooses to settle the debts of the applicant towards its creditors. The third chapter examines the "luck" that the court order might have after it is issued, which may be reformed, reversed and be challenged in court. Moreover, the requirements for exemption or rebate of the debtor and their effects are being analyzed, which occur as a result of compliance or non-compliance respectively. Finally, the fourth chapter deals with the manner in which third parties are affected by the inclusion of the obligor in the arrangement, namely the guarantors and co-debtors, but also the consequences of the death of the borrower during setup.